Beginaž
<s>Beginaž (nizozemski: Begijnhof, francuski: béguinage) bile su specifične vjerske institucije za zbrinjavanje neudatih djevojaka i udovica nastale tokom 13. vijeka po zemljama sjeverne Zapadne Evrope.</s>

<s>U njima su mogle boraviti - begine, žene koje su vodile pobožni život, ali nisu pripadale nijednom crkvenom redu, već su ostale laikinje.</s>

<s>Historija</s>

<s>Begine zvane i svete žene (latinski: mulieres sanctae, ili mulieres religiosae) prvi put su se pojavile u Lièguu krajem 12. vijeka.</s><s>Ime begine (latinski: beguina) počelo se koristiti negdje 1230-ih, izgleda kao pežorativni izraz.</s><s>Do sredine 13. vijek pokret se proširio po Niskim Zemljama, Njemačkoj i sjevernoj Francuskoj.</s>

<s>Beginski pokret započeo je među ženama iz više klase i proširio se na srednju klasu.</s><s>Uz to što je rješio duhovne potrebe svojih članica, odgovario je i na socioekonomski problem nastao zbog viška neuudatih žena po gradovima.</s><s>Većina begina živjela je u zajednicama zvanim- beginaž.</s><s>U Njemačkoj su grupe do 60 - 70 begina živjele 
zajedno u jednoj kući, a u Niskim Zemljama najčešće svaka begina u pojedinačnoj kući unutar bloka ograđenog zidom.</s><s>Većina se uzdržavala tkanjem, a često i dojenjem, a ostatak dana provodile su u molitvi i kontemplaciji.</s>

<s>Begine su se kao laikinje držale celibata dok su živjele u zajednici-beginažu, ali su je mogle slobodno napustiti i vjenčati se.</s>

<s>Brojne beginske zajednice bile su usko povezane s dominikancima i franjevcima, a neke su zajednice i njihove članice njegovale intenzivne forme 
misticizma.</s><s>To je navelo mnoge ljude da ih optuže za herezu, zbog tog su u 13. vijeku bile predmet predrasuda i restriktivnog zakonodavstva.</s><s>Na Koncilu u Vienni 1311. doneseni su dekreti o raspuštanju beginaža.</s><s>Nakon tog je službena politika varirala je sve do 15. vijeka, kad je nastupila politika tolerancije.</s><s>Dotad je početni entuzijam opao, pa su se brojne članice pridružile službenim vjerskim redovima.</s><s>Neki beginaži još uvijek postoje, uglavnom u Belgiji, većina djeluje kao humanitarna društva.</s>

<s>Jedna od najistaknutijih beginki bila je Marguerite Porete, koja je spaljena zbog hereze u Parizu 1310.</s><s>Njeno djelo Miroir des simples âmes (Ogledalo jednostavnih duša) (oko 1300), danas se smatra najvećim vjerskim traktatom napisanom na starofrancuskom.</s>

<s>Muški pandan Begina bili su poznati kao Begardi, ali oni nisu imali neku popularnost, posljednje zajednice u Belgiji nestale su za Francuske revolucije.</s>

<s>Flandrijski beginaži su arhitektonske cjeline sastavljene od kuća, crkava, pomoćnih zgrada i zelenih površina, ograđene zidom.</s>

<s>Trinaest flandrijskih beginaža je 1998. uvršteno na UNESCO-vu listu svjetske baštine kao lokalitet Flandrijski Béguinage.</s>

<s>Izvori</s>

<s>Vanjske veze</s>

<s>Beguines 
 Begine</s>

<s>Belgija
Kršćanski vjerski objekti</s>

